**Isaura - sclavă neagră în cerul gurii**

*Relu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi înfig dinții în negrul tău

în colțul gurii îmi curge

o dâră vâscoasă

de umbră

cu mâinile băgate în zulufii lor

îți dau copiii cap în cap

trec unul prin altul

în trenul unde stăm față în față

privești ochii mei albaștri

oglindiți în razale soarelui

ce intră prin fereastra murdară

nu merg cu tine

o să cobor la prima

nu îmi ninge în primăvară

ți-am spus

am o singură coastă ruptă

e loc puțin în egoismul meu Isaura

sclavă neagră în cerul gurii